Shahrisabzda xalqaro maqom san‘ati anjumaniga katta tayyorgarlik ko‘rilmoqda (foto)

Qashqadaryo viloyatining Shahrisabz shahrida 6—10-sentabr kunlari xaqaro maqom san’ati anjumani o‘tkaziladi. Ushbu anjumanga 75 ta davlatdan xorijiy mehmonlar kelishi kutilmoqda.

Madaniyat vazirligi matbuot xizmatining xabar berishicha, tayyorgarlik ishlari keng ko‘lamda, shiddat va hamjihatlikda olib borilmoqda.

“Oq Saroy hududida mehmon va mezbonlar uchun barpo qilinayotgan 1800 o‘rinli maxsus amfiteatr bir necha kundan so‘ng konsert tomosharini o‘tkazadi.
Oq Saroyning xalq bilan gavjum ko‘chalari bayram shukuhini tarannum etmoqda. Shahrisabz shahriga tashrif buyurgan inson go‘yo bir ertakka tushib qolgandek o‘zini his etadi, maftunkor tabiat qo‘yinida mehmon uylarining qad rostlagani, O‘zbekistonning barcha hududlari tarixini va madaniyatini ifoda etuvchi maxsus sahna bezaklari hamda hunarmandlarning milliy mahsulotlari ko‘zni quvontiradi.
Har kuni anjuman ishchi guruhining shtabi turli masalalar yuzasidan muhokama va bahslar olib boradi, yechilmagan muammolarni bartaraf etish yuzasidan tezkor hukmlar chiqarib birdamlikda faoliyat yuritadi”, — deyiladi xabarda.